cyanic-selkie/wikianc huggingface dataset:
Εθνικός Δημοκρατικός Ελληνικός Σύνδεσμος-Εθνικές Ομάδες Ελλήνων Ανταρτών
Εμφύλιες συρράξεις με τον ΕΛΑΣ
Τον Οκτώβριο του 1943, ξεσπούν αψιμαχίες και μικροσυμπλοκές ανάμεσα στον ΕΛΑΣ και τον ΕΔΕΣ. Δυο μέρες μετά την ενέδρα και εκτέλεση του Γερμανού Αντισυνταγματάρχη Γιόζεφ Ζάλμιγνκερ στους Λιγγιάδες από τον ΕΔΕΣ στις 3 Οκτωβρίου, ο ΕΛΑΣ αφοπλίζει ένα μικρό αντάρτικο τμήμα του ΕΔΕΣ Θεσσαλίας με την κατηγορία ότι ο αρχηγός του ήταν ζωοκλέπτης και είχε άμεσες σχέσεις με πρώην δωσίλογους. Στις 7/8 Οκτωβρίου, έπειτα από ένοπλη συμπλοκή στο Τσεπέλοβο Ζαγορίου μεταξύ των δυο οργανώσεων, συλλαμβάνονται ανώτερα στελέχη του ΚΚΕ της περιοχής της Ηπείρου. Αφορμή για τη συμπλοκή και σύλληψη του Σίμου Καραγκίτση από τον ΕΔΕΣ ήταν οι γεωγραφικές σφαίρες επιρροής των ανταρτοομάδων. Αυτό έφερε την άμεση αντίδραση του ΕΛΑΣ και προσωπικώς του Βελουχιώτη οπότε και διατάζεται η σύλληψη των αντιπροσώπων του ΕΔΕΣ στο ΚΓΣΑ, καθώς και εκστρατεία διάλυσης του ΕΔΕΣ στις 9/10 Οκτωβρίου με μεγάλο τμήμα ανταρτών του ΕΛΑΣ. Ο Σιάντος υποστηρίζει ότι η εκστρατεία κατά του ΕΔΕΣ πρέπει να διεξαχθεί κεραυνοβόλα και για την αποτελεσματικότητα της επιχείρησης δημιουργείται το Εκστρατευτικό Συγκρότημα Ηπείρου (ΕΣΗ).
Στη μάχη της Νεράιδας τα αλληλοσυγκρουόμενα πυρά του ΕΔΕΣ, του ΕΛΑΣ και του Γερμανικού στρατού υπέγραφαν τις πλέον θλιβερές στιγμές της Ελληνικής Εθνικής Αντίστασης.
Η τελική επίθεση του ΕΛΑΣ κατά του ΕΔΕΣ συνέβη κατά τη διάρκεια των Δεκεμβριανών, στις 20/21 Δεκεμβρίου 1944, και είχε ως στόχο την πλήρη διάλυση των ΕΟΕΑ, κάτι που επετεύχθη. Στην περιοχή των Ιωαννίνων τα τμήματα των Εδεσιτών υποχώρησαν, μετά από σκληρές συγκρούσεις, ενώ σπουδαίο ρόλο έπαιξε η αυτοδιάλυση δυο μεγάλων σχηματισμών του ΕΔΕΣ, του ανεξάρτητου Συντάγματος των Κολιοδημητραίων του Ζήκου Δημητρίου και του Συντάγματος Ντουσκάρας που τελούσε υπό τις διαταγές του αξιωματικού Ευάγγελου Ζώτου. Η δικαιολογία ήταν ότι δεν πολεμούν εναντίον αδελφών Ελλήνων. Η πιο αιματηρή μάχη δόθηκε στην Άρτα (Μάχη της Άρτας (1944)). Στις 21 και 22 Δεκεμβρίου, διεξάγονταν σφοδρές συγκρούσεις μεταξύ των ανταρτών, ενώ η έκβαση της μάχης απέβη υπέρ του ΕΛΑΣ. Οι αντάρτες του ΕΔΕΣ αναγκάσθηκαν να εγκαταλείψουν την πόλη μαζί με πλήθος αμάχων. Οι απώλειες και για τις δύο πλευρές των ανταρτών ήταν βαρυσήμαντες. Στις 30 και 31 Δεκεμβρίου 1944, τα τελευταία τμήματα του ΕΔΕΣ, περίπου 8500 αντάρτες, εγκατέλειπαν την Πρέβεζα και επιβιβάζονταν σε βρετανικά και ελληνικά πλοία με προορισμό την Κέρκυρα. Ο ΕΛΑΣ, μέχρι το τέλος των Δεκεμβριανών, είχε κυριαρχήσει σε όλη την Ήπειρο. Μετά τη Συμφωνία της Βάρκιζας οι εκτοπισμένοι στην Κέρκυρα Εδεσίτες κατατάχθηκαν στην Εθνοφυλακή με σκοπό να επιστρέψουν και να ανακτήσουν την επιρροή τους ενάντια στους αριστερούς αντάρτες.
Η εκτέλεση του Γιόζεφ Ζάλμινγκερ και το ολοκαύτωμα στους Λιγκιάδες
Στις 3 Οκτωβρίου 1943, αντάρτες του τάγματος Ξηροβουνίου, του οπλαρχηγού Αλέκου Παπαδόπουλου, υπό τους Κώτσο Τόλη και Δημήτρη Αθανασίου, που επιχειρούσε σαμποτάζ στο δίκτυο τηλεφωνίας, εκτέλεσε το Γερμανό αντισυνταγματάρχη Γιόζεφ Ζάλμιγνκερ, μαζί με τον οδηγό του, στο δρόμο κοντά στο Λούρο Πρεβέζης. Αμέσως εκδόθηκε διαταγή προς την 1η Ορεινή Μεραρχία να εκδικηθεί αυτή την ειδεχθή, συμμορίτικη δολοφονία ενός από τους λαμπρότερους διοικητές μας με μια αμείλικτη επιχείρηση αντεκδίκησης σε ακτίνα 20 χιλιομέτρων γύρω από το σημείο της δολοφονίας, που μεταξύ άλλων οδήγησε και στο ολοκαύτωμα στους Λιγκιάδες.
«Συμφωνία κυρίων» ΕΔΕΣ Ηπείρου και γερμανικών δυνάμεων
Ο Ζέρβας προσανατολίστηκε σε ανεπίσημη εκεχειρία με τους Γερμανούς μέσω αντιπροσωπείας του Ερυθρού σταυρού και παραγόντων της περιοχής των Ιωαννίνων. Σύμφωνα με τον Κρις Γουντχάουζ, αξιωματικό της Βρετανικής αποστολής στην Ελλάδα οι εκπρόσωποι του Ερυθρού Σταυρού απέτυχαν να κανονίσουν μία ανακωχή με το Ζέρβα, θέση που αναθεώρησε αργότερα: είναι φανερό επίσης από τα γερμανικά έγγραφα ότι έκανε μυστική ανακωχή με τις δυνάμεις Κατοχής ανάμεσα στο Νοέμβρη του 1943 και τον Αύγουστο του 1944.
Ο ηγέτης του ΕΔΕΣ, Ναπολέων Ζέρβας, είχε έρθει σε επαφή με την ηγεσία της 104ης Μεραρχίας Καταδρομών του Αντιστράτηγου Χάρτβιγκ φον Λούντβιγκερ (Hartwig von Ludwiger, 1895-1947) στο Αγρίνιο. Το όλο θέμα είχε τραβήξει την προσοχή του προϊστάμενου του XXII Σώματος Στρατού, Στρατηγού Χούμπερτ Λαντς. Αν και οι μονάδες του Ζέρβα ήταν αρκετά αποδυναμωμένες (περίπου 2.500 άνδρες συνολικά και με έλλειψη οπλισμού), το XXII Σώμα Στρατού είχε απωλέσει την αξιόμαχη 1η Ορεινή Μεραρχία, την οποία είχε αποσπάσει ο Στρατάρχης φον Βάιχς, για να αντιμετωπίσει τους αντάρτες του Τίτο στο Μαυροβούνιο. Επομένως, οι Γερμανοί μπορούσαν εύκολα να εξοντώσουν τις μονάδες του ΕΔΕΣ, πλην όμως αποφασίστηκε να τις χρησιμοποιήσουν για να διαφυλάξουν τις οδούς ανεφοδιασμού στη δυτική Ελλάδα ενάντια στις επιθέσεις του ΕΛΑΣ του Άρη Βελουχιώτη. Η «συμφωνία κυρίων» μεταξύ του Ζέρβα και του XXII Σώματος Στρατού υποτίθεται πως ήταν μυστική, αλλά τόσο ο Λερ όσο και ο Βάιχς λάμβαναν σε τακτική βάση αναφορές.
Την 1η Φεβρουαρίου 1944, ο Ζέρβας με τέχνασμα πληροφορεί τον ΕΛΑΣ και τη Συμμαχική Αποστολή ότι επίκειται γερμανική επίθεση, και ζητά βοήθεια από τον ΕΛΑΣ, ενώ το Γ.Σ του ΕΔΕΣ πλησιάζει μισός γερμανικός λόχος. Όμως στην "επίθεση" δεν ανταλλάσσονται πραγματικά πυρά και αντίθετα κατηγορείται ο ΕΛΑΣ ότι διεξάγει επίθεση σε συνεννόηση με τους Γερμανούς. Το "γεγονός" μεταφέρεται στον Ουίνστον Τσώρτσιλ, που αγανακτεί για τη χαμέρπεια και την προδοσία του ΕΛΑΣ.
Στις 3 Φεβρουαρίου 1944, με απόρρητη διαταγή του προς το ΧΧΙΙ Σώμα Στρατού, ο Λερ διέτασσε την ενίσχυση των «εθνικόφρονων συμμορίτικων ομάδων» που, όπως υποστήριζε, είχαν περιέλθει σε δυσχερή θέση λόγω της ενίσχυσης των υπολοίπων αντάρτικων ομάδων.
Σύντομα όμως, με την πλάστιγγα να γέρνει υπέρ των Συμμάχων στον πόλεμο, οι υφιστάμενοι του Ζέρβα άρχισαν να αναλαμβάνουν πρωτοβουλία και να επιτίθενται εναντίον των γερμανικών μονάδων στη δυτική Στερεά Ελλάδα. Ο ίδιος ο Ζέρβας δεχόταν έντονες πιέσεις από τους Βρετανούς συνδέσμους και, παρά την ανάκαμψη των σχέσεων, τον Ιούλιο του 1944, αυτές άρχισαν να φθίνουν ξανά. Τον Ιούλιο, οι Γερμανοί απέκτησαν την εντύπωση πως ο Ζέρβας ήταν αιχμάλωτος των Βρετανών, κάτι που δεν ίσχυε. Ο Λερ, από κοινού με το Λαντς, αποφάσισε, στις 10 Ιουλίου, να απαγάγει το Ζέρβα, καθώς υπολόγιζε πως όταν οι Σύμμαχοι αποβιβάζονταν στην Ελλάδα, αυτός, εφόσον θα ήταν στα χέρια των Γερμανών, δε θα είχε άλλη επιλογή από τη συνεργασία. Για την Επιχείρηση «Ζέρβας», όπως ονομάστηκε η σχεδιασμένη ενέργεια, συγκεντρώθηκε δύναμη ανδρών της Abwehr (Αντικατασκοπείας) και της Geheime Feldpolizei (GFP, Μυστική Στρατιωτική Αστυνομία). Η επιχείρηση όμως ακυρώθηκε, καθώς σύντομα οι Γερμανοί ειδοποιήθηκαν πως ο Ζέρβας είχε «αφεθεί ελεύθερος» (sic) και πως τασσόταν πλέον με το μέρος των Άγγλων.
Εν τω μεταξύ, οι αντάρτες του ΕΔΕΣ είχαν αποσπάσει μία λωρίδα ακτής κοντά στην Πάργα, έτσι ώστε να προετοιμάσουν το έδαφος για τη συμμαχική απόβαση. Ο Λερ είχε πλέον χάσει την υπομονή του με την αμφιταλαντευόμενη στάση του Ζέρβα και έδωσε άδεια στο Λαντς να επιτεθεί εκεί με ισχυρά τμήματα της 4ης Αστυνομικής Μεραρχίας Πάντσερ SS, μόλις τα αποδέσμευε ο Βάιχς. Αυτό που έσωσε το Ζέρβα από την εξολόθρευση ήταν η αιματηρή επίθεση του ΕΛΑΣ στη Μάχη της Αμφιλοχίας (13 Ιουλίου). Ακόμα κι έτσι, μία εβδομάδα αργότερα, ο Ζέρβας ισχυρίστηκε πως οι επιθέσεις του ΕΔΕΣ στους Γερμανούς γίνονταν χωρίς την άδειά του και υποσχέθηκε να θέσει την κατάσταση υπό έλεγχο. Οι Γερμανοί ανέκτησαν έτσι προσωρινά την αισιοδοξία τους. Τελικώς οι μάχες συνεχίστηκαν με κυριότερη τη Μάχη της Μενίνας υπό τον Αντισυνταγματάρχη Βασίλειο Καμάρα.
Ακόμη μία μαρτυρία για τις επαφές ΕΔΕΣ - Γερμανών αναφέρει ο Ρόναλντ Χάμπε, υπασπιστής του Χέλμουτ Φέλμυ στην Αθήνα. Το Γερμανικό στρατό ενδιέφερε η διατήρηση μιας ισορροπίας ανάμεσα στις κομμουνιστικές και εθνικιστικές αντάρτικες δυνάμεις. Το Ζέρβα τον ενδιέφερε να προστατευτεί από τις επιθέσεις του ΕΛΑΣ στην Ήπειρο. Έτσι, από το τέλος του φθινοπώρου του 1943 έως και το καλοκαίρι του 1944, συνήφθηκε συμφωνία μη επίθεσης μεταξύ του Γερμανικού Στρατού και του ΕΔΕΣ. Η συμφωνία σύμφωνα με το Χάμπε, επικυρώθηκε από το Β' Σώμα Στρατού Θεσσαλονίκης και έναν εκπρόσωπο του ΕΔΕΣ.
Πρόσφατα, ο ιστορικός Βαγγέλης Τζούκας, που ασχολείται με την κοινωνιολογική υπόσταση του ΕΔΕΣ, ανέφερε, σε συνέντευξη στις 17/11/2013 στην εφημερίδα «Η Καθημερινή», ότι ''υπό το βάρος της επίθεσης του ΕΛΑΣ, ο Ζέρβας προχώρησε σε κάποιο είδος ανακωχής με τους Γερμανούς. Ωστόσο, το βιβλίο του Μάγερ έχει πολλά πραγματολογικά λάθη. Υπήρξε δε και βρετανική οδηγία προς τον ΕΔΕΣ για αποχή από τον αντιστασιακό αγώνα, την οποία χρησιμοποίησε ο Ζέρβας''. Σε άλλη συνέντευξη, στην εφημερίδα «Το Βήμα», αναφέρει ''Πράγματι ο ίδιος προχώρησε σε ανακωχή με τον γερμανικό παράγοντα για ένα συγκεκριμένο χρονικό διάστημα, το οποίο όμως είναι κατά βάση δύσκολο να οριοθετηθεί. Αυτό, κατά τη γνώμη μου, δεν αναιρεί απόλυτα την εικόνα του ΕΔΕΣ ως αντιστασιακής οργάνωσης. Οι εδεσίτες αντάρτες, πράγμα πασίγνωστο, συγκρούστηκαν με τους Γερμανούς, και μάλιστα σε μια από τις μεγαλύτερες μάχες, όπως αυτή της Μενίνας τον Αύγουστο του 1944, είχαμε πολλούς νεκρούς από πλευράς τους.''
Άλλες απόψεις
Ορισμένοι παλαίμαχοι της οργάνωσης έχουν ρητώς αμφισβητήσει τα γεγονότα και έχουν αναφέρει ότι ο ΕΔΕΣ διεξήγαγε διμέτωπο αγώνα εναντίον του ΕΛΑΣ και των Γερμανών. Παράλληλα, ορισμένοι παλαίμαχοι του ΕΔΕΣ χαρακτήρισαν τους ιστορικούς που ασχολήθηκαν με το θέμα ως διαβολείς του στρατηγού Ζέρβα, ενώ, το 2004, χαρακτηρίστηκε ως συκοφάντης ο Χέρμαν Φρανκ Μάγερ. Μηνύθηκαν ιστορικοί και το Πανεπιστήμιο Ιωαννίνων και ζητήθηκε η απόσυρση διδακτορικής έρευνας περί τον ΕΔΕΣ (Αθανάσιος Φλιτούρης, το αντάρτικο του ΕΔΕΣ στην Ήπειρο. Στόχοι, δράση και αποτελέσματα). Ο βουλευτής Ιωαννίνων της Νέας Δημοκρατίας, Αντώνιος Φούσσας, έκανε ερώτηση στην Ελληνική Βουλή ζητώντας την απόσυρση του συγκεκριμένου διδακτορικού.
Συγκεκριμένα, η παύση επιθέσεων κατά των Γερμανικών δυνάμεων κατοχής επί τριμήνου χαρακτηρίζεται ως ουδετερότητα και όχι ως συνεργασία από τα ίδια τα Γερμανικά αρχεία. Η ουδετερότητα αυτή μάλιστα, επήλθε λόγω των συνεχών επιθέσεων του ΕΛΑΣ ενάντια στον ΕΔΕΣ και της Βρετανικής οδηγίας μη επίθεσης κατά των κατοχικών αρχών.
Σύμφωνα με έναν εδεσίτη, παρόλο που ο Ζέρβας κατηγορείται για συμφωνία με τους Γερμανούς, για μεγάλο διάστημα του 1944, κάτι τέτοιο δε στοιχειοθετείται, αφού ουδέποτε βρέθηκε κάποιο σύμφωνο συνεργασίας μεταξύ του ΕΔΕΣ και των Γερμανών. Στην ίδια γραμμή κινείται και ο ιστορικός Σόλων Γρηγοριάδης, ο οποίος θεωρεί ότι οι κατηγορίες κατά του ΕΔΕΣ, για συνεργασία με τους Γερμανούς, έρχονται σε σύγκρουση με την πραγματική γερμανική πολιτική στην Ελλάδα, αφού οι γερμανικές επιθέσεις στράφηκαν με την ίδια βιαιότητα κατά των δυνάμεων του Ζέρβα, στο διάστημα αυτό, και ότι πολλά έγγραφα κατασκευάστηκαν από τις κατοχικές δυνάμεις υπό το πρίσμα του ψυχολογικού πολέμου, με σκοπό να προκαλέσουν εμφύλιο πόλεμο ΕΛΑΣ — ΕΔΕΣ. Παρόμοιες αναφορές για τις κατηγορίες κατά του ΕΔΕΣ έχει προβάλει ο κατεξοχήν ιστορικός της οργάνωσης και αγωνιστής του, Κωνσταντίνος Ιωάννου, κατηγορώντας πολλούς από τους σύγχρονους ιστορικούς για στοιχεία που παραποιήθηκαν ή και αποκρύφτηκαν με σκοπό τη δημιουργία εντυπώσεων στο ελληνικό κοινό.
ΕΔΕΣ Αθηνών
Από το καλοκαίρι του 1943, στις τάξεις του ΕΔΕΣ Αθηνών υπάρχουν δύο πτέρυγες που αντιμάχεται η μια την άλλη. Η μια ομάδα, υπό τον Ιωάννη Ματσούκα, είχε λάβει πλήρη εξουσιοδότηση από το Ζέρβα, τον Ιούνη του 1943, με προσανατολισμό την αντιστασιακή δράση, ενώ η άλλη, υπό το δικηγόρο Ηλία Σταματόπουλο και τους συνταγματάρχες Απόστολο Παπαγεωργίου και Χαράλαμπο Παπαθανασόπουλο, δρα εναντίον της ενώ στοχεύει στην καταπολέμηση κάθε αντιστασιακής δράσης. Έχει στόχο τη διάλυση των αντάρτικων ομάδων στο βουνό, την εναντίωση στο ΕΑΜ και στη μοναρχία, ενώ παράλληλα είχε χρηματική υποστήριξη από τους Γερμανούς από τουλάχιστον τα τέλη του 1943 καθώς και άμεσες σχέσεις με την Κατοχική κυβέρνηση. Αποτέλεσμα αυτών των συγκρούσεων και αλληλοκαταγγελιών είναι να μην γίνεται διάκριση μεταξύ των δύο παρατάξεων και να επικρατεί σύγχυση. Μετά από αλλεπάλληλες αποτυχημένες προσπάθειες γεφύρωσης του πολιτικού χάσματος μεταξύ τους, στις 21 Σεπτεμβρίου 1943, αποφασίζεται από τον αντιστασιακό ΕΔΕΣ να γίνει καταγγελία του προδοτικού ενώ παράλληλα ο αντιστασιακός ΕΔΕΣ στοχοποιείται και κυκλοφορούν λίστες προγραφών εναντίον των υποστηρικτών του. Παράλληλα, ο Ζέρβας αλληλογραφεί και με τις δυο πτέρυγες, κάτι το οποίο διαρρέει εντέχνως και περιπλέκει την κατάσταση. Γίνεται απόπειρα δολοφονίας εναντίον του Ελευθέριου Δέπου, που αντικατέστησε Γερμανόφιλο ΕΔΕΣίτη ως γραμματέας της Επιτροπής Αθηνών του ΕΔΕΣ, ενώ, στις 4 Νοέμβρη, εκτελέστηκε ο Δημήτριος Γιαννακόπουλος. Στον ομοϊδεάτη του Γιαννακόπουλου, ανθυπολογαχό Μανώλη Λίτινα, γίνεται απόπειρα δολοφονίας, η οποία αποτυγχάνει - θα εκτελεστεί αργότερα - και φυλακίζονται οι Ηρακλής Πετιμεζάς - κατόπιν προδοσίας στελέχους του προδοτικού ΕΔΕΣ -, Ιωάννης Ματσούκας. Ενώ μέλη του προδοτικού ΕΔΕΣ Αθηνών, όπως ο Ιωάννης Βουλπιώτης, προσφέρουν στις Κατοχικές αρχές ένοπλους συνδέσμους του ΕΔΕΣ, ο Παπαθανασόπουλος θα αναλάβει το τάγμα ασφαλείας στην Εύβοια, ενώ η διοίκηση της Στρατιάς Ε' επαινεί την καλή συνεργασία της ηγεσίας του ΕΔΕΣ Αθηνών με τις γερμανικές Αρχές. Τέλη Ιανουαρίου του 1944, ο Ζέρβας αποκήρυξε τον ΕΔΕΣ Αθηνών μετά από παρότρυνση των Βρετανών, ενώ ο αγωνιστικός ΕΔΕΣ Αθηνών από τα τέλη του 1943 περνά σε αφάνεια. Κατά άλλη άποψη, η συντριπτική πλειοψηφία του ΕΔΕΣ Αθηνών θα ταχθεί υπέρ της συνέχισης του αντάρτικου αγώνα στο βουνό εναντίον των Γερμανών κατακτητών παραμένοντας πιστοί στο Ζέρβα. Στις 22/9/1944, η Ο.Π.Λ.Α θα εκτελέσει με κινηματογραφικό τρόπο τον αρχηγό του ΕΔΕΣ Πειραιά, γιατρό Ιωσήφ Βαρδινογιάννη, ο οποίος συνεργαζόταν με την Ειδική Ασφάλεια και τους Γερμανούς.
Υπόθεση Ντον Στοτ
Στις 4 Νοεμβρίου 1943, ο συνταγματάρχης Χαράλαμπος Παπαθανασόπουλος, ως εκπρόσωπος του προδοτικού ΕΔΕΣ, παρευρίσκεται σε συσκέψεις του συντηρητικού και ακροδεξιού χώρου υπό το Νεοζηλανδό αξιωματικό Ντον Στοτ, εναντίον του ΕΑΜ. Εκεί υπογράφτηκε σύμφωνο συνεργασίας μεταξύ των οργανώσεων. Εν τέλει, ο αξιωματικός Ντοτ Στοτ άρχισε συνομιλίες με τους Γερμανούς για να δημιουργηθεί Αγγλογερμανική συμμαχία, με αποτέλεσμα την ανάκλησή του. Η Υπόθεση Ντοτ Στοτ θεωρείται από τις πρώτες απόπειρες κατά της αντιχιτλερικής συμμαχίας.
Δίωξη Τσάμηδων
Ήδη από το 1940, οι Τσάμηδες είχαν συνεργαστεί με τους Ιταλούς εισβολείς, ενώ σταδιακά συνεργάστηκαν πλήρως με τους Γερμανούς και προσπάθησαν να διαμορφώσουν κρατική οντότητα. Στο τέλος της Κατοχής, ο ΕΔΕΣ τους εκδίωξε και από ορισμένους ιστορικούς, κυρίως από την Αλβανία, αναφέρεται ότι έγινε εθνοκάθαρση.
Απελευθέρωση και Δεκεμβριανά
Με την αποχώρηση των Γερμανικών στρατευμάτων ξέσπασαν εμφύλιες συγκρούσεις, όπως στην Πρέβεζα, ενώ λίγο μετά υπογράφτηκε και από τον ΕΔΕΣ η συμφωνία της Καζέρτας. Την περίοδο των Δεκεμβριανών, τμήματα του ΕΔΕΣ δέχονται επίθεση από το Γενικό στρατηγείο του ΕΛΑΣ υπό τους Σαράφη και Βελουχιώτη και υπό το φόβο της διάλυσής τους υποχωρούν με Βρετανικά πλοία στην Κέρκυρα. Ο Ζέρβας απέδωσε τις αιτίες της ήττας στο ότι ο στρατός του ήταν κατώτερος από τον ΕΛΑΣ να πολεμάει εναντίον άλλων Ελλήνων.
Νεολαία του ΕΔΕΣ
Μία από τις μεγαλύτερες οργανώσεις, με πλούσια δράση, είναι η νεολαία του ΕΔΕΣ, η Εθνική Δημοκρατική Ένωση Ελληνοπαίδων (ΕΔΕΕ). Ο πολιτικός στόχος της οργάνωσης, όπως αναφέρεται στο καταστατικό της, είναι: Να συνενώση και γαλουχίση τους Ελληνόπαιδας και Ελληνίδας σύμφωνα με τα Εθνικά και Δημοκρατικά ιδεώδη και να τους οδηγήση εις τα μεγάλα πεπρωμένα της φυλής διά την δημιουργίαν της Μεγάλης Ελλάδος και να συμβάλλη με κάθε δυνατόν τρόπον εις τον Κοινόν Συμμαχικόν αγώνα.... Η ΕΔΕΕ είναι η οργάνωση με την πλουσιότερη εκδοτική δραστηριότητα στο χώρο της καθώς το κεντρικό της όργανο, η Μεγάλη Ελλάς, κυκλοφόρησε 100 σχεδόν φύλλα και είναι ένα από τα μακροβιότερα έντυπα της περιόδου αυτής. Όταν, το Σεπτέμβριο του 1943, ο ΕΔΕΣ της Αθήνας (ένα μέρος του) διασπάστηκε από τον υπόλοιπο ΕΔΕΣ, η διάσπαση μεταφέρθηκε και στη νεολαία του. Έτσι, το τμήμα της ΕΔΕΕ που τάχθηκε με τον προδοτικό (όχι τον αγωνιστικό) "ΕΔΕΣ Αθηνών", τη μερίδα δηλαδή που συνεργάστηκε με την κατοχική κυβέρνηση και τα Τάγματα Ασφαλείας, εξέδωσε δικό του έντυπο, με τίτλο Δημοκρατική Φλόγα, στο οποίο αποκήρυσσαν το επίσημο έντυπο του ΕΔΕΣ, τη Δημοκρατική Σημαία.
Αντάρτικο τραγούδι
Στα αντάρτικα τραγούδια του ΕΔΕΣ επιχειρείται η σύνδεση μεταξύ των ανταρτών και της Αρχαίας Ελλάδας, η οποία κατά τον διδάκτωρ φιλολογίας Θανάση Κούγκουλο «αποτελεί σημείο αναφοράς της καθεστηκυίας τάξης,άρα με τον τρόπο αυτό δηλώνεται πίστη στα αστικά ιδεώδη και άρνηση ανατροπής της πολιτικής κατάστασης»:
"Δημήτριος Σούντζος - Δύναμις Ελληνική"
Ξύπνα αίμα της Ελλάδας,
των σοφών και των ηρώων,
με το πνεύμα της παλλάδος,
και της Σπάρτης την ορμή,
γι΄αναστηθεί και πάλι,
και να αστράψει πιο μεγάλη,
μες τον κόσμο η δύναμης μας,
δύναμις Ελληνική.
"Τα ντουφέκια μας βροντούν"
Ζει ο «Λάμπρος ο Κατσώνης», ζει κι ο «Παπανικολής»,
που εστόλισαν με δάφνες τα νερά της Αφρικής.
Ζήτω ο «Αβέρωφ», ζήτω ο Στόλος, ζήτω ο Εθνικός Στρατός
Ζήτω η Μεγάλη Ελλάδα, ζήτω ο Ζέρβας αρχηγός.
Άρθρα Εφημερίδων
Κατηγορία:Εθνική Αντίσταση Κατηγορία:Αντικομμουνιστικές οργανώσεις Κατηγορία:Αντιστασιακά κινήματα του Β΄ Παγκοσμίου Πολέμου
Πρετσιόζα
Η καμπάνα Πρετσιόζα (λατ. pretiosus, πολύτιμη) είναι η δεύτερη καμπάνα στον καθεδρικό ναό της Κολωνίας. Κατασκευάστηκε το έτος 1448 από τους Κρίστιαν Κλόιτ και Χάινριχ Μπρόντερμανν στην Κολωνία. Αναρτήθηκε στο καμπαναριό του νοτίου πύργου. Θεωρείται μια από τις πιο καλλίφωνες καμπάνες του κόσμου τεκμήριο της υψηλής μεσαιωνικής τέχνης κωδωνοποιείας. Ήταν η μεγαλύτερη καμπάνα του καθεδρικού ναού μέχρι το 1875.
Ιστορική αναδρομή
Η Πρετσιόζα αναρτήθηκε στον νότιο πύργο μετά την καμπάνα των τριών μάγων που αναρτήθηκε το 1418. Η κατασκευή της ήταν δύσκολη και απέτυχε τρεις φορές μέχρι που η τέταρτη παραγωγή έφερε το επιθυμητό αποτέλεσμα. Από τις επιγραφές της μαθαίνουμε ότι υπήρχαν άλλες τρεις προγενέστερες καμπάνες πιο πριν, οι οποίες είχαν σχεδόν το ίδιο μέγεθος. Η χρονολογία της κατασκευής της δεν είναι γνωστή, ούτε και αυτή των προγενεστέρων. Η καμπάνα είναι αφιερωμένη στον άγιο Σιμων Πέτρο, στην Παναγία και στους τρεις μάγους με τα δώρα. Την εποχή της κατασκευής της ήταν η μεγαλύτερη καμπάνα ολόκληρης της Χριστιανικής Δύσης.
Επιγραφή
INSIGNIS STATUS ECCLESIE PROVIDUS SENATUS * CONCILII SANCTE PARILES UOTIS CIUITATIS * HUIUS CUM RELIQUIS GEMINI SEXUS DEO NOTIS * DENUO CONFLARI DANT ME SIMUL ET REOUARI * SUM[M]E CHRISTIFERE PETRI REGUM SUB HONORE * ◊ * ◊ * ◊ * CANTUM REDDO CHORIS UETITUM PRO SINGULIS HORIS * TERQ REFORMATA QUATRO PRECIOSA UOCATA * MILLE QUADRINGENTIS QUADRAGENIS OCTO DONATIS * DUM SONO TRISTATUR DEMON XPS UENERATUR * BRODERMAN HEINRICH CLOIT CHRISTIAN HANT GEMACHET MICH * ◊ *
Άνθη (*) και ρόμβοι (◊) είναι μέρος της επιγραφής.
Εξωτερικοί σύνδεσμοι
Κατηγορία:Καμπάνες Κατηγορία:Κολωνία Κατηγορία:Χριστιανισμός στη Γερμανία
Ουέσλι, Δομινίκα
Γεωγραφία
Η Ουέσλι βρίσκεται βορειοανατολικά της Δομινίκας και ανατολικά του Αγίου Ανδρέα. Βρίσκεται νοτιοανατολικά της Γούντφορντ Χιλ και της Καλιμπισί.
Εξωτερικοί σύνδεσμοι
Ουεσλι Κατηγορία:Άγιος Ανδρέας, Δομινίκα
Κύπελλο ΟΥΕΦΑ 1994-1995
Το Κύπελλο ΟΥΕΦΑ 1994-1995 κατακτήθηκε από την Πάρμα ΦΚ κερδίζοντας σε διπλό τελικό την Γιουβέντους.
Εξωτερικοί σύνδεσμοι
Κατηγορία:Κύπελλο ΟΥΕΦΑ
Περίβλεπτο Μαγνησίας
Το Περίβλεπτο είναι ένα μικρό χωριό στα δυτικά του Νομού Μαγνησίας. Οι κάτοικοί του ασχολούνται κυρίως με τη γεωργία. Σήμερα έχει πολύ λίγους κατοίκους και αυτοί ηλικιωμένοι. Στο χωριό λειτουργεί ένα μονοθέσιο Δημοτικό σχολείο που εξυπηρετεί τα παιδιά και των γειτονικών χωριών.
Κατηγορία:Χωριά του νομού Μαγνησίας Κατηγορία:Δήμος Ρήγα Φεραίου
Παρτιζάν Βελιγραδίου
Ιστορία
Η Παρτίζαν ιδρύθηκε στις 4 Οκτωβρίου του 1945 και σε όλη την διάρκεια της Γιουγκοσλαβίας ήταν η ομάδα του στρατού. Χρώματα έχει το κόκκινο, μπλε και μαύρο. Έχει τμήματα ποδοσφαίρου, χάντμπολ, μπάσκετ, βόλει, χόκει και πόλο. Το σωματείο και οι φίλαθλοι της Παρτιζάν αδελφοποιήθηκαν με το σωματείο και τους φιλάθλους του ΠΑΟΚ.
Εξωτερικοί σύνδεσμοι
Κατηγορία:Αθλητικοί σύλλογοι Βελιγραδίου Κατηγορία:Ιδρύσεις αθλητικών συλλόγων το 1946 Κατηγορία:Σερβικοί σύλλογοι πετοσφαίρισης Κατηγορία:Σερβικοί σύλλογοι υδατοσφαίρισης
Βαντίμ Κρασνοσέλσκι
Ο Βαντίμ Νικολάγιεβιτς Κρασνοσέλσκι (ρωσικά: Вади́м Никола́евич Красносе́льский, γεν. 14 Απριλίου 1970) είναι Υπερδνειστέριος πολιτικός ο οποίος είναι ο 3ος και σημερινός Πρόεδρος της Υπερδνειστερίας. Προηγουμένως ήταν μέλος του Ανωτάτου Συμβουλίου της Υπερδνειστερίας από την έβδομη επαρχία, έκτος πρόεδρος του Ανωτάτου Συμβουλίου και έβδομος υπουργός Εσωτερικών. Έχει σπουδάσει νομικά στο Κρατικό Πανεπιστήμιο Πριντνεστροβιάν, αποφοιτώντας το 2002.
Στις προεδρικές εκλογές του 2016 εξελέγη πρόεδρος με ποσοστό 62% των ψήφων, νικώντας τον απερχόμενο πρόεδρο Εβγένι Σεφτσούκ. Ορκίστηκε και ανέλαβε καθήκοντα στις 27 Δεκεμβρίου 2016.
Παραπομπές
Κατηγορία:Πρόεδροι της Υπερδνειστερίας
Ατραπός Φλώρινας
Ο Ατραπός (παλαιότερη ονομασία Κραπέστινα ) είναι αγροτικό χωριό και έδρα της ομώνυμης τοπικής κοινότητας του Δήμου Φλώρινας, στο Νομό Φλώρινας. Έχει πραγματικό πληθυσμό 150 κατοίκους (2011) και απέχει 12χλμ. από την πόλη της Φλώρινας. Το χωριό είναι ημιορεινό, χτισμένο στη σκιά του Βέρνου, στην κοιλάδα του ρέματος Τροπαιούχου, που χύνεται στο Λύγκο. Η τοπική κοινότητα Ατραπού είναι χαρακτηρισμένη ως αγροτικός ορεινός οικισμός, με έκταση 24,899 χμ² (2011).
Το χωριό αναφέρεται για πρώτη φορά, τον 15ο αιώνα σε Οθωμανικά αρχεία, ως Κραπέσσινο. Κραπέσσινο (γαλλ. Krapechino) το αναφέρει και ο Μπρανκώφ. Στα τέλη του 18ου αιώνα εγκαταστάθηκαν στο χωριό πολλές οικογένειες από την Ήπειρο. Κατά τον 19ο αιώνα, αναφέρεται από διάφορους μελετητές ως Κρεπέσσινο (βουλγ. Крепешино) από τον Κίτσωφ, Κράπεστα (Γερμ. Krapesta) από Αυστριακό χάρτη και Κουρέστα από το Σχινά. Η εκκλησία, αλλά και οι περισσότεροι Έλληνες μελετητές το αναφέρουν ως Κραπέστινα. Το χωριό μέχρι το 1926 ονομαζόταν Κραπέστινα (σερβ. Крапештина, Μιλόσεβιτς 1920) οπότε και μετονομάστηκε σε Ατραπός.
Ιστορικά στοιχεία
Κατά τη διάρκεια του Μακεδονικού Αγώνα, το χωριό έγινε θέατρο συγκρούσεων μεταξύ πατριαρχικών και εξαρχικών κατοίκων. Σημαντική μορφή του χωριού κατά το Μακεδονικό Αγώνα, ήταν ο Σωτήριος Βέλιος, ο οποίος, αφού κατάφερε να εξουδετερώσει τις βουλγαρικές συμμορίες που λυμαίνονταν την περιοχή, φυγαδεύτηκε με τη βοήθεια της Ελληνικής κυβέρνησης, στις Η.Π.Α.. Εκεί παρασυρόμενος από τα πάθη του πολέμου, πυρπόλησε βουλγαρικό σύλλογο στην Ινδιάνα. Επίσης, Μακεδονομάχοι του χωριού ήταν η Σοφία Παπαθωμά και ο κληρικός πατήρ-Θωμάς Παπαϊωάννου. Όπως καταγράφεται στην αθηναϊκή εφημερίδα Σφαίρα, στις 10 Αυγούστου του 1959, οι κάτοικοι του χωριού, θέλοντας να προστατεύσουν την Ελληνική ταυτότητά τους από τον σλαβο - βουλγαρικό επεκτατισμό, ορκίστηκαν με συμβολική τελετή να ομιλούν μόνο την ελληνική γλώσσα, εγκαταλείποντας την επιβληθείσα από την βουλγαρική εξαρχεία, στα χρόνια της απελευθέρωσης, σλαβοφανή διάλεκτο της Μακεδονίας, η οποία όμως συνέχισε να ομιλείται. . Ο Ατραπός υπήρξε θύμα εσωτερικής και εξωτερικής μετανάστευσης, που έχει τις ρίζες της από το 1890, περίοδο της εντατικοποίησης των Βουλγαρικών ενεργειών. Στη συνέχεια, και λόγω του εμφυλίου πολέμου η μαζική μετανάστευση συνεχίστηκε. Το 1955, ένα φράγμα που έγινε στην περιοχή, έδωσε μία ώθηση ανάπτυξης και συγκράτησε κάπως, το κύμα της φυγής. Σήμερα, στην Ατραπό, λειτουργεί δημοτικό σχολείο.
Αξιοθέατα-Εκδηλώσεις
Στον Ατραπό, κάθε καλοκαίρι, 5 και 6 Αυγούστου εορτάζεται η Μεταμόρφωση του Σωτήρος (ξωκκλήσι), με μουσικές εκδηλώσεις και πανήγυρη. Στο χωριό υπάρχουν επίσης οι εκκλησίες της Κοίμησης της Θεοτόκου και του Αγίου Γεωργίου. Την περιοχή διαπερνά το Διεθνές Ορειβατικό Μονοπάτι Ε4. Επίσης, στην κοιλάδα, υπάρχουν νερόμυλοι του 19ου αιώνα. Το χωριό έχει διατηρήσει εν μέρει, τον παραδοσιακό του χαρακτήρα. Στο Ιστορικό και Εθνολογικό Μουσείο Μακεδονίας, στη Θεσσαλονίκη, εκτίθενται παραδοσιακές στολές των γυναικών του Ατραπού
Πηγές
Κατηγορία:Χωριά του νομού Φλώρινας Κατηγορία:Δήμος Φλώρινας
Αλγεβρικός αριθμός
Ένας μιγαδικός αριθμός a θα καλείται αλγεβρικός αν είναι αλγεβρικό στοιχείο πάνω από το σύνολο των ρητών αριθμών \mathbb{Q}, δηλαδή αν είναι ρίζα ενός μη μηδενικού πολυωνύμου με συντελεστές από το \mathbb{Q}.
Αν δεν υπάρχει τέτοιο πολυώνυμο ο αριθμός a καλείται υπερβατικός.
Το σύνολο των αλγεβρικών αριθμών συμβολίζεται με \mathbb{A} και αποδεικνύεται ότι είναι σώμα, ως υπόσωμα του σώματος των μιγαδικών αριθμών \mathbb{C}.
Παραδείγματα
Κατηγορία:Αλγεβρική θεωρία αριθμών Κατηγορία:Αριθμοί
Γιαν Μάγκνουσεν
Ο Γιαν Μάγκνουσεν (πλήρες όνομα Γιαν Έλεγκαρντ Μάγκνουσεν, γενν. στο Ροσκίλντε της Δανίας στις 4 Ιουλίου του 1973) είναι Δανός οδηγός αγώνων. Επίσης είναι πατέρας του οδηγού της Haas F1 Κέβιν Μάγκνουσεν.
Σύντομο βιογραφικό
Γεννήθηκε στο Ροσκίλντε της Δανίας.
Μάγκνουσεν Γιαν
Λουίζα Ποδηματά
Η Λουίζα Ποδηματά (Ρωσία 1920 - 9 Μαρτίου 2001) ήταν Ελληνίδα ηθοποιός, μαθήτρια του Αιμίλιου Βεάκη και του Δημήτρη Ροντήρη.
Βιογραφία
Ξεκίνησε από τον θίασο της Μαρίκας Κοτοπούλη και με τα χρόνια εξελίχθηκε σε μια καρατερίστα με χιούμορ. Συνεργάστηκε με την Κατερίνα, τους Μανωλίδου - Αρώνη - Χορν και εντάχθηκε, για μια δεκαετία, στη δύναμη του Εθνικού Θεάτρου.
Έπαιξε πλάι στους Λαμπέτη - Χορν, Μουσούρη, Κατράκη, Βεργή, Μυράτ, Βουγιουκλάκη, Αλεξανδράκη - Γαληνέα, Δανδουλάκη, Φέρτη - Ντενίση, Καλογεροπούλου και άλλους, προσφέροντας το δικό της λιθαράκι στην ιστορία του ελληνικού θεάτρου. Ήταν παρούσα, για πολλά χρόνια (από το 1939) στη σκηνή, στην οθόνη και στην τηλεόραση.
Ρόμπιν Μόργκαν
Η Ρόμπιν Μόργκαν (Robin Morgan) (γεν. 29 Ιανουαρίου 1941) είναι Αμερικανίδα ριζοσπαστική φεμινίστρια ακτιβίστρια, συγγραφέας και εκδότρια των Sisterhood is Powerful και Ms. Magazine. Κατά τη διάρκεια της δεκαετίας του 1960 συμμετείχε στα κινήματα ατομικών δικαιωμάτων και στα αντίστοιχα αντιπολεμικά. Στα τέλη της δεκαετίας του 1960 αποκάλυψε την ομοφυλοφιλία της και έγινε ιδρυτικό μέλος ριζοσπαστικών φεμινιστικών οργανώσεων όπως η New York Radical Women και η W.I.T.C.H..
Λουίζα Ποδηματά
Θεατρικές παραστάσεις
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου
Πηγές
retroDB
Ρόμπιν Μόργκαν
Ακτιβισμός και γραπτά
Η Μόργκαν ξεκίνησε να εκδίδει την ποίησή της στις αρχές της δεκαετίας του ’60 (αργότερα το σύνολο της ποίησής της συγκεντρώθηκε στην ανθολογία του 1972 Monster). Το 1962 παντρεύτηκε τον ποιητή Kenneth Pitchford. Σύντομα δραστηριοποιήθηκε στην αντιπολεμική Αριστερά, και συνέβαλε με άρθρα και ποίηση σε Αριστερές και αντι-κουλτούρας εφημερίδες όπως οι Liberation, Rat, Win και The Guardian.
Στα τέλη της δεκαετίας του ’60, η Μόργκαν ήταν μέλος του Διεθνούς Κόμματος Νεολαίας (YIP) με τους Abbie Hoffman και Paul Krassner. Ωστόσο, εντάσεις για σεξισμό εντός της YIP ήρθαν στο προσκήνιο ενώ η Μόργκαν αναμειγνυόταν όλο και περισσότερο στον ακτιβισμό για την Απελευθέρωση των Γυναικών. Το 1968, πήρε μέρος σε διαμαρτυρίες για την απελευθέρωση της Βαλερί Σολάνας, και έγινε ιδρυτικό μέλος του New York Radical Women, βοηθώντας στην οργάνωση της εναρκτήριας διαμαρτυρίας των καλλιστείων Μις Αμερική τον Σεπτεμβριο του 1968. Αργότερα τον ίδιο χρόνο βοήθησε στη δημιουργία του W.I.T.C.H., μιας ριζοσπαστικής φεμινιστικής ομάδας που χρησιμοποιούσε το θέατρο δρόμου (που αποκαλείτο “hexes” ή “zaps”) για να επιστήσει την προσοχή στον σεξισμό. Τον Δεκέμβριο του 1968, η Μοργκαν και άλλες γυναίκες παρουσίασαν ένα “hex” για να καταγγείλουν πως το αντιπολεμικό κίνημα παρουσιάζεται από επιτροπές ως σχέδιο μερικών αντρών “αστέρων”.
Λουίζα Ποδηματά
Πηγές
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου
Ρόμπιν Μόργκαν
Ακτιβισμός και γραπτά
Από τη δεκαετία του 1970 η Μόργκαν συνεχίζει να γράφει, να συντάσσει, να εκδίδει και να οργανώνει φεμινιστικά. Επιπροσθέτως της ποίησής της και των συχνών άρθρων της για φεμινιστικά θέματα, έχει συντάξει δύο ανθολογίες που ακολουθούν το Sisterhood is Powerful: τις Sisterhood is Global (1984) και Sisterhood is Forever (2003). Έχει υπηρετήσει για πολλά χρόνια ως συμβάλλουσα συντάκτρια στο Ms. Magazine, και ως διευθύνουσα συντάκτιρα την περίοδο 1989-1993.
Επί του παρόντος η Ρόμπιν Μόργκαν ζει στη Νέα Υόρκη.
Εξωτερικοί σύνδεσμοι
Κατηγορία:Αμερικανοί ποιητές Κατηγορία:Αμερικανοί εκδότες Κατηγορία:Αμερικανοί μυθιστοριογράφοι Κατηγορία:Φεμινισμός δευτέρου κύματος Κατηγορία:Αμερικανοί φεμινιστές Κατηγορία:Εβραίοι φεμινιστές
Εκατερίνα Ζαχάριεβα
Η Εκατερίνα Σπάσοβα Γέτσεβα-Ζαχάριεβα (Екатерина Спасова Гечева-Захариева, 8 Αυγούστου 1975) είναι Βουλγάρα πολιτικός που υπηρετεί ως υπουργός Εξωτερικών της Βουλγαρίας από τις 4 Μαΐου 2017. Από το 2013 ήταν προσωρινή αναπληρώτρια πρωθυπουργός και υπουργός Τοπικής Ανάπτυξης.
Η Ζαχάριεβα γεννήθηκε στο Πάζαρτζικ το 1975. Κατά την διάρκεια της δευτεροβάθμιας φοίτησής της απέκτησε άπταιστη γνώση της γερμανικής γλώσσας και μετά σπούδασε νομική στο Πανεπιστήμιο του Πλόβντιφ, όπου συνέχισε με μεταπτυχιακές σπουδές πάνω στο ίδιο αντικείμενο. Εργάστηκε ως δικηγόρος μέχρι το 2003. Μετά έγινε νομική σύμβουλος στο Υπουργείο Περιβάλλοντος και Νερού. Το 2007 έγινε διευθύντρια στις Νομικές, Διοικητικές και Κανονιστικές Υπηρεσίες.
Εισήλθε στην πολιτική το 2009 και έγινε υπουργός Τοπικής Ανάπτυξης υπό την κυβέρνηση του Ρόζεν Πλεβνέλιεφ. Όταν ο Πλεβνέλιεφ έγινε πρωθυπουργός της Βουλγαρίας, την επέλεξε για την θέση της μιας εκ των δυο αναπληρωτών πρωθυπουργών από τον Μάρτιο έως τον Μάιο 2013. Έγινε προσωρινή αναπληρώτρια πρωθυπουργός υπό την κυβέρνηση του Μαρίν Ράικοφ στο βουλγαρικό κοινοβούλιο. Το 2013 έγινε Υπουργός Τοπικής Ανάπτυξης. Από τις 18 Δεκεμβρίου 2015 μέχρι τις 27 Ιανουαρίου 2017 υπηρέτησε ως Υπουργός Δικαιοσύνης. Στις 4 Μαΐου 2017 έγινε Υπουργός Εξωτερικών της Βουλγαρίας.
Παραπομπές
Κατηγορία:Βούλγαροι ηθοποιοί Κατηγορία:Βουλγάρες γυναίκες πολιτικοί Κατηγορία:Υπουργοί της Βουλγαρίας Κατηγορία:Βούλγαροι νομικοί
Πέπη Βαλέτα
Η Καλλιόπη (Πέπη) Βαλέτα, ] είναι Ελληνίδα διεθνής καλαθοσφαιρίστρια. Διαθέτοντας ύψος 1,81 μέτρα αγωνίζεται ως Shooting Guard.
Εξωτερικοί σύνδεσμοι
Κατηγορία:Ελληνίδες αθλήτριες της καλαθοσφαίρισης Κατηγορία:Καλαθοσφαιρίστριες Εθνικής Ελλάδας Κατηγορία:Καλαθοσφαιρίστριες της εθνικής Ελλάδος νεανίδων Κατηγορία:Καλαθοσφαιρίστριες της εθνικής Ελλάδος κορασίδων Κατηγορία:Καλαθοσφαιρίστριες ΑΝΟΓ Κατηγορία:Καλαθοσφαιρίστριες Ακαδημίας Ηλιούπολης Κατηγορία:Καλαθοσφαιρίστριες Παγχιακού Κατηγορία:Καλαθοσφαιρίστριες Α.Ε. Εσπερίδων Καλλιθέας Κατηγορία:Καλαθοσφαιρίστριες Πρωτέα Βούλας Κατηγορία:Καλαθοσφαιρίστριες Αστέρα Εξαρχείων Κατηγορία:Καλαθοσφαιρίστριες Τερψιθέας Γλυφάδας Κατηγορία:Σούτινγκ γκαρντ
Εξολοθρευτής 3: Η Εξέγερση των Μηχανών
Το Εξολοθρευτής 3: Η Εξέγερση των Μηχανών (πρωτότυπος αγγλικός τίτλος: Terminator 3: Rise of the Machines) είναι ταινία δράσης-επιστημονικής φαντασίας του 2003 σε σκηνοθεσία από τον Τζόναθαν Μόστοου. Ως η τρίτη ταινία του franchise Εξολοθρευτής και η συνέχεια του Εξολοθρευτής 2: Μέρα Κρίσης (1991). Πρωταγωνιστούν οι Άρνολντ Σβαρτσενέγκερ, Νικ Σταλ, Κλερ Ντέινς, και Κριστάννα Λόκεν.
Το Εξολοθρευτής 3: Η Εξέγερση των Μηχανών έκανε πρεμιέρα στο Λος Άντζελες στις 30 Ιουνίου του 2003 και κυκλοφόρησε στις 2 Ιουλίου του 2003, από την Warner Bros. Pictures, Έλαβε γενικά θετικά σχόλια από τους κριτικούς και εισέπραξε $433.4 εκατομμύρια απέναντι από έναν προϋπολογισμό $187.3 εκατομμυρίων, γίνοντας η έβδομη ταινία του 2003 με τις μεγαλύτερες εισπράξεις. Μια συνέχεια, Εξολοθρευτής: Η Σωτηρία, κυκλοφόρησε το 2009.
Εξωτερικοί σύνδεσμοι
Κατηγορία:Ταινίες του 2003 Κατηγορία:Ταινίες Terminator Κατηγορία:Αμερικανικές θρίλερ ταινίες επιστημονικής φαντασίας Κατηγορία:Αμερικανικές ταινίες δράσης - επιστημονικής φαντασίας Κατηγορία:Ταινίες σίκουελ Κατηγορία:Αποκαλυπτικές ταινίες Κατηγορία:Ταινίες παραγωγής Columbia Pictures Κατηγορία:Ταινίες με ταξίδι στον χρόνο Κατηγορία:Ταινίες τοποθετημένες στο Λος Άντζελες Κατηγορία:Ταινίες γυρισμένες στο Λος Άντζελες Κατηγορία:Ταινίες παραγωγής Warner Bros.
Κρήνη των Μεδίκων
Η κρήνη των Μεδίκων (Γαλλικά: la fontaine Médicis) είναι ένα μνημειώδες σιντριβάνι στον κήπο του Λουξεμβούργου στο 6ο διαμέρισμα του Παρισιού. Χτίστηκε περίπου το 1630 από τη Μαρία των Μεδίκων, χήρα του βασιλιά Ερρίκου Δ' της Γαλλίας και αντιβασίλισσα του Λουδοβίκου Γ' της Γαλλίας. Μεταφέρθηκε στην σημερινή θέση και ανοικοδομήθηκε εκτενώς το 1864-66.
Κατασκευή
αριστερά|μικρογραφία|Η κρήνη των Μεδίκων Η Μαρία των Μεδίκων, χήρα του Ερρίκου Δ', μητέρα και αντιβασίλισσα του βασιλιά Λουδοβίκου ΙΓ' της Γαλλίας, κατασκεύασε το παλάτι του Λουξεμβούργου μεταξύ 1623 και 1630 στην αριστερή όχθη του Σηκουάνα. Το νέο παλάτι είχε σαν πρότυπο το παλάτσο Πίττι στη γενέτειρά της Φλωρεντία και οι κήποι γύρω από το παλάτι ακολούθησαν τα σχέδια των κήπων Μπόμπολι στη Φλωρεντία. Το παλάτι είναι έργο του αρχιτέκτονα Σαλομόν ντε Μπρος, αλλά το σιντριβάνι και η κρήνη των Μεδίκων είναι κατά πάσα πιθανότητα έργα του Τομάζο Φραντσίνι, του γενικού επιστάτη των υδάτων και των σιντριβανιών του βασιλιά. Ο Φραντσίνι, που μετανάστευσε στη Γαλλία κατόπιν πρόσκλησης του Ερρίκου Δ' το 1598 και είχε πολιτογραφηθεί το 1600, είχε χτίσει σπηλιές και σιντριβάνια ιταλικού στυλ για κήπους και για το βασιλικό κάστρο του Σαιν-Ζερμαίν-αν-Λαι.
Κάτω Σαξονία
Η Κάτω Σαξονία (γερμανικά: Niedersachsen, σάτερ φρισικά: Läichsaksen) είναι ομόσπονδο κρατίδιο της βόρειας Γερμανίας. Συνορεύει με τα κρατίδια της Βρέμης, του Αμβούργου, του Σλέσβιχ-Χόλσταϊν, του Μεκλεμβούργου-Προπομερανίας, της Βόρειας Ρηνανίας-Βεστφαλίας και της Έσσης. Έχει ως πρωτεύουσα την πόλη Αννόβερο, ενώ άλλες σημαντικές πόλεις του κρατιδίου είναι το Μπράουνσβαϊγκ, το Όσναμπρικ, το Ολδεμβούργο, το Γκέτινγκεν και το Βόλφσμπουργκ. Έχει συνολικό πληθυσμό 7.774.253 κατοίκους (2011).
Κρήνη των Μεδίκων
Τροποποίηση του 19ου αιώνα
μικρογραφία|Ο Πολύφημος αιφνιδιάζει τη Γαλάτεια και τον Άκι. Έργο του [[Ωγκύστ Οτέν|Ωγκύστ Οτέν.]] Ο επανασχεδιασμός του Παρισιού από τον βαρόνο Οσμάν από το 1853 έως το 1870 οδήγησε στη σημερινή εμφάνιση της κρήνης των Μεδίκων. Οι νέες λεωφόροι που δημιουργήθηκαν περιόρισαν τον κήπο και το 1861 η κρήνη μετατοπίσθηκε περίπου 30 μέτρα. Ο Αλφόνς ντε Ζιζόρ πρόσθεσε στη συνέχεια μια δεξαμενή μήκους 50 μέτρων με κιγκλίδωμα και αγγεία, που περιβάλλεται από πλατάνια που της δίνουν την μαγική της εμφάνιση.
Κάτω Σαξονία
Γεωγραφία
Η βορειοδυτική μεριά της χαμηλότερης Κάτω Σαξονίας είναι ένα μέρος της Φριζίας, η ανατολική Φριζία (Ostfriesland) και βρίσκεται στην ακτή της Βόρειας Θάλασσας. Περιλαμβάνει επτά νησιά, γνωστά ως νησιά ανατολικής Φριζίας (Ostfriesische Inseln). Στο νοτιοδυτικό σημείο της Κάτω Σαξονίας είναι το Έμσλαντ (Emsland), μια αραιά κατοικημένη περιοχή. Το βόρειο μισό της Κάτω Σαξονίας είναι απόλυτα επίπεδο, αλλά υπάρχουν δύο αλυσίδες βουνών στο νότο: το υψίπεδο Βέζερ (Weserbergland) και το Χαρτζ (Harz). Στην κεντρική περιοχή του κρατιδίου βρίσκονται οι μεγαλύτερες πόλεις και οικονομικά κέντρα: Αννόβερο, Χίλντεσχαϊμ, Βόλφσμπουργκ, Σάλτζγκιτερ και Μπράουνσβαϊγκ. Η περιοχή στα βορειοανατολικά καλείται Λίνεμπουργκερ Χάιντε (Lüneburger Heide), και είναι ο μεγαλύτερος ερεικώνας της Γερμανίας, στους μεσαιωνικούς χρόνους ηταν πλούσιο λόγω του εμπορίου αλατιου. Στο Βορρά ο ποταμός Έλβας (Elbe) χωρίζει την Κάτω Σαξονία από το Αμβούργο, το Σλέσβιχ-Χόλσταϊν, το Μεκλεμβούργο-Προπομερανία και το Βραδεμβούργο. Η περιοχή στις νότιες όχθες καλείται Άλτες Λαντ (Altes Land), και χαρακτηρίζεται από χιλιάδες οπωροφόρα δέντρα.
Κρήνη των Μεδίκων
Τροποποίηση του 19ου αιώνα
Τα αγάλματα είναι έργο του Ωγκύστ Οτέν. Στην κεντρική κόγχη τα αγάλματα αντιπροσωπεύουν τον Άκι και τη Γαλάτεια που βρίσκονται κάτω από ένα βράχο, στην κορυφή του οποίου εμφανίζεται η φιγούρα του Πολύφημου, κοιτάζοντας απειλητικά το ζευγάρι. Ο Ωγκύστ Οτέν το 1866 δημιούργησε αυτή τη σύνθεση μορφών με έναν γιγαντιαίο Πολύφημο, κατασκευασμένο από σκούρο μπρούτζο, πάνω από το μικρότερο ζευγάρι των εραστών από λευκό μάρμαρο. Το οικόσημο που είχε αφαιρεθεί, επανατοποθετήθηκε.
Κάτω Σαξονία
Διοικητικές επαρχίες της κάτω Σαξονίας
Η Κάτω Σαξονία διαιρείται σε 38 Διοικητικές επαρχίες (Landkreise ή απλά Kreise):
Κρήνη των Μεδίκων
Τροποποίηση του 19ου αιώνα
Οι πλευρικές κόγχες είναι διακοσμημένες με δύο αγάλματα που αντιπροσωπεύουν έναν φαύνο και τη Ντιάνα.
Κάτω Σαξονία
Διοικητικές επαρχίες της κάτω Σαξονίας
right|Map of Lower Saxony with the district boundaries
Ανεξάρτητες αστικές περιφέρειες:
Ιστορία
Το κρατίδιο έλκει την ονομασία του από τους Σάξονες. Οι Σάξονες έζησαν στο σημερινό Σλέσβιχ-Χόλσταϊν και συγχωνεύτηκαν με τους Τσάουτσι στις αριστερές όχθεις του ποταμού Έλβα μέχρι τα μέσα του 10ου αιώνα.
Κρήνη των Μεδίκων
Τροποποίηση του 19ου αιώνα
Ο Αλφόνς ντε Ζιζόρ έκανε επίσης μια διακοσμητική προσθήκη στο πίσω μέρος της κρήνης. Είναι η κρήνη της Λήδας, μια κρήνη με μορφές που αντιπροσωπεύουν τη Λήδα και τον Δία μεταμορφωμένο σε κύκνο.
Κάτω Σαξονία
Ιστορία
Επεκτάθηκαν έπειτα πέρα από το σύνολο της σημερινής Κάτω Σαξονίας και περαιτέρω. Αρχικά η περιοχή ονομάστηκε απλά Σαξονία, ωστόσο το κέντρο εξουσίας του δουκάτου της Σαξονίας κινήθηκε προς τα σημερινά κρατίδια της Σαξονίας-Άνχαλτ και της Σαξονίας. Στην περιοχή δόθηκε πλέον το όνομα της Κάτω Σαξονίας, την οποία είχε έως το 15ο αιώνα. Το κράτος επανιδρύθηκε το 1946 από τη βρετανική στρατιωτική κυβέρνηση, η οποία συγχώνευσε τα πρώην κράτη Μπράουνσβαϊγκ-Λύνεμπουργκ, το Όλντενμπουργκ, και Σάουμπουργκ-Λίππε με την πρώην Πρωσική επαρχία του Αννόβερου. Μετά από το δεύτερο παγκόσμιο πόλεμο, οι στρατιωτικές αρχές διόρισαν την πρώτη νομοθετική συνέλευση (Λάνταγκ) το 1946. Επιπλέον, η πρώτη κρατική κυβέρνηση αντιμετώπισε επίσης την πρόκληση της ενσωμάτωσης των εκατοντάδων χιλιάδων προσφύγων από τα πρώην εδάφη της Γερμανίας στην ανατολή (όπως η Σιλεσία και η ανατολική Πρωσία), η οποία είχε προσαρτηθεί από την Πολωνία και τη Σοβιετική Ένωση.
Κρήνη των Μεδίκων
Παραπομπές
Κατηγορία:Κτίρια και κατασκευές στο Παρίσι Κατηγορία:Κρήνες στη Γαλλία
Εσμεράλδας
Η Εσμεράλδας (Esmeraldas) είναι πόλη του Ισημερινού στη βορειοδυτική ακτή της χώρας. Σύμφωνα με την απογραφή του 2010 είχε 154.035 κατοίκους. Είναι χτισμένη στις εκβολές του ομώνυμου ποταμού και το λιμάνι της είναι το σημαντικότερο της χώρας μετά από αυτό του Γουαγιακίλ. Τρία χιλιόμετρα ανατολικά της πόλης βρίσκεται το αεροδρόμιο "Χενεράλ Ριβαδενέιρα",από το οποίο εκτελούνται πτήσεις προς την πρωτεύουσα της χώρας Κίτο και το Κάλι της Κολομβίας.
Κάτω Σαξονία
Διοικητικές Περιφέρειες
Η Κάτω Σαξονία διαιρείται σε τέσσερις διοικητικές περιφέρειες (Regierungsbezirke ή απλά Bezirke):
Εσμεράλδας
Οικονομία
right|350px|Τα διυλιστήρια της Εσμεράλδας Η οικονομία της πόλης βασίζεται στα διυλιστήρια πετρελαίου και στην αγροτική παραγωγή. Στην Εσμεράλδας καταλήγει ο πετρελαιαγωγός (Trans-Ecuadorian pipeline) που μεταφέρει το πετρέλαιο από την περιοχή της Αμαζονίας.Το μήκος του είναι 504 χλμ. και λειτουργεί από το 1977. Από το λιμάνι της εξάγονται-εκτός από το πετρέλαιο- κυρίως ξυλεία, μπανάνες και άλλα αγροτικά προϊόντα. Ο τουρισμός στην περιοχή είναι αρκετά ανεπτυγμένος και ευνοείται από το ομοιόμορφο κλίμα της περιοχής καθ' όλη τη διάρκεια του έτους.
Κλίμα
Το κλίμα της Εσμεράλδας είναι τροπικό, χωρίς όμως υπερβολικές βροχοπτώσεις.Η θερμοκρασία είναι σταθερή σε όλη τη διάρκεια του έτους και κυμαίνεται μεταξύ των 23 και 30°C, με ακραίες τιμές τους 16 και 37°C.
Κάτω Σαξονία
Πολιτική
thumb|right|250px|Το τοπικό Κοινοβούλιο (Landtag) στο Αννόβερο Από το 1948 κυριαρχούν στην πολιτική ζωή του κρατιδίου η Χριστιανοδημοκρατική Ένωση (CDU) και το αριστερό Σοσιαλδημοκρατικό Κόμμα.
Εσμεράλδας
Κλίμα
Το σύνολο της βροχής πέφτει από τον Ιανουάριο μέχρι τον Μάιο.
Η σχετική υγρασία είναι συνεχώς αυξημένη, όπως και η νεφοκάλυψη.
Κάτω Σαξονία
Εξωτερικοί σύνδεσμοι
*
Εσμεράλδας
Παραπομπές
http://www.weatherbase.com/weather/weather.php3?s=81048&refer=&cityname=Esmeraldas-Ecuador
Κατηγορία:Πόλεις του Ισημερινού
Data Encryption Standard
Ο Data Encryption Standard είναι κρυπταλγόριθμος ο οποίος ξεκίνησε από τις ΗΠΑ ως επίσημο ομοσπονδιακό πρότυπο.
Γιώργος Πασχόπουλος
Ο οικονομολόγος Γιώργος Πασχόπουλος διετέλεσε δήμαρχος στον καποδιστριακό Δήμο Ελασσόνας (2007-2010) και πρώτος δήμαρχος του ενιαίου καλλικρατικού Δήμου Ελασσόνας (2011-2014). Το Σεπτέμβρη του 2007 μετά τον αιφνίδιο θάνατο του δημάρχου Βασίλη Φαρμάκη εκλέγεται ομόφωνα δήμαρχος από τη δημοτική ομάδα του συνδυασμού "Ελασσόνα - Δήμος Πολιτών". Στις δημοτικές εκλογές του 2010 ηγήθηκε του συνδυασμού "Δήμος Ελασσόνας - Ολύμπου Πολιτεία" και εκλέχθηκε πρώτος δήμαρχος του ενιαίου Δήμου Ελασσόνας, κερδίζοντας στο δεύτερο γύρο με ποσοστό 53,48% τον πρώην δήμαρχο του καποδιστριακού Δήμου Ελασσόνας Χρήστο Καραγιάννη, ο οποίος συγκέντρωσε το 46,52% των ψήφων. Στις δημοτικές εκλογές του Μαΐου 2014 ηττήθηκε στο δεύτερο γύρο από τον νυν δήμαρχο Νίκο Ευαγγέλου.
Data Encryption Standard
Ιστορικά
Ο DES θεωρείται πλέον ανασφαλής για πολλές εφαρμογές. Αυτό οφείλεται κυρίως στο μικρό μέγεθος του κλειδιού του, που έχει μήκος 64 μπιτ. Τον Ιανουάριο του 1999 οι εταιρείες "Distributed.net" και "Electronic Frontier Foundation", κατόπιν συνεργασίας, “έσπασαν” δημοσίως ένα κλειδί του DES μέσα σε 22 ώρες και 15 λεπτά. Υπάρχουν, επίσης, ορισμένα αναλυτικά αποτελέσματα που καταδεικνύουν θεωρητικές αδυναμίες στον κρυπταλγόριθμο, αν και είναι ανέφικτο να υλοποιηθούν στην πράξη. Θεωρείται πως ο αλγόριθμος είναι πρακτικά ασφαλής υπό τη μορφή του τριπλού DES (triple DES), αν και υπάρχουν θεωρητικές αμφισβητήσεις. Τα τελευταία χρόνια ο κρυπταλγόριθμος DES έχει εκτοπιστεί από τo Προηγμένo Πρότυπo Κρυπτογράφησης (Advanced Encryption Standard - AES).
Γιώργος Πασχόπουλος
Γεννήθηκε στις 3 Σεπτεμβρίου 1952. Είναι παντρεμένος με τη φαρμακοποιό Αικατερίνη Κόνιαρη κι έχει δύο γιους τον Ευάγγελο και τον Κωνσταντίνο.
Data Encryption Standard
Ιστορικά
Η προέλευση του DES βρίσκεται στις αρχές της δεκαετίας του 1970. Το 1972, μετά την ολοκλήρωση μελέτης για την ασφάλεια των υπολογιστών της κυβέρνησης, το σώμα προτύπων των Η.Π.Α., γνωστό ως NBS (National Bureau of Standards) – που τώρα ονομάζεται NIST (National Institute of Standards and Technology) - επισήμανε την ανάγκη για ένα Κυβερνητικό πρότυπο με το οποίο θα μπορούσαν να κρυπτογραφηθούν μη απόρρητες, ευαίσθητες πληροφορίες. Στις 15 Μαΐου του 1973, μετά από διαβούλευση με την NSA, η NBS κάνει προτάσεις για έναν κρυπταλγόριθμο που θα ανταποκρίνεται σe κριτήρια αυστηρού σχεδιασμού. Εντούτοις, καμία από τις προτάσεις που υποβλήθηκαν δεν αποδείχθηκε κατάλληλη. Δημοσιεύθηκε μια δεύτερη πρόταση εκδήλωσης ενδιαφέροντος στις 27 Αυγούστου του 1974. Αυτή τη φορά, η IBM υπέβαλε έναν αλγόριθμο, ο οποίος κρίθηκε αποδεκτός: Ήταν κρυπταλγόριθμος που αναπτύχθηκε κατά τη διάρκεια της περιόδου 1973-1974 βασιζόμένος σε προϋπάρχοντα. Αυτός ήταν ο κρυπταλγόριθμος "Lucifer", τον οποίο δημιούργησε ο Χορστ Φάιστελ (Horst Feistel). Η ομάδα της ΙΒΜ συνέχισε τον σχεδιασμό και την ανάλυση κρυπταλγόριθμων με τη βοήθεια των Feistel, Walter Tuchman, Don Coppersmith, Alan Konheim, Carl Meyer, Mike Matyas, Roy Adler, Edna Grossman, Bill Notz, Lynn Smith και Bryart Tuckerman.
Αικατερίνη της Γαλλίας (1378-1388)
Η Αικατερίνη (4 Φεβρουαρίου 1378 - Νοέμβριος 1388) από τον Οίκο των Βαλουά ήταν πριγκίπισσα της Γαλλίας και με τον γάμο της έγινε κόμισσα του Μονπανσιέ.
Data Encryption Standard
Η ανάμειξη της NSA στον σχεδιασμό
Στις 17 Μαρτίου του 1975 ο προτεινόμενος DES δημοσιεύθηκε στον Ομοσπονδιακό κατάλογο (Federal Register). Ζητήθηκαν δημόσια σχόλια και, στο έτος που ακολούθησε, δύο ανοικτά εργαστήρια κλήθηκαν για να συζητήσουν τα προτεινόμενα πρότυπα. Υπήρξε κριτική από διάφορα μέλη, ανάμεσα στους οποίους ήταν και οι πρωτοπόροι στην κρυπτογραφία δημοσίου κλειδιού Μάρτιν Χέλμαν (Martin Hellman) και Ουίτφιλντ Ντίφι (Whitfield Diffie), οι οποίοι ανέφεραν μικρότερο μήκος κλειδιού για τον DES καθώς και τα μυστήρια "S-boxes" ως στοιχεία ανάρμοστης παρέμβασης από την NSA. Η υποψία ήταν ότι ο αλγόριθμος ήταν συγκεκαλυμμένα αποδυναμωμένος από την Κεντρική Υπηρεσία Πληροφοριών (CIA) έτσι, ώστε μόνον αυτή να μπορεί εύκολα να διαβάσει τα κρυπτογραφημένα μηνύματα. Ο Άλαν Κόνχαϊμ (Alan Konheim), ένας από τους σχεδιαστές του DES, ανέφερε στα σχόλιά του:
Αικατερίνη της Γαλλίας (1378-1388)
Βιογραφία
Γεννήθηκε στο Παρίσι και ήταν το μικρότερο παιδί του Κάρολου Ε΄ της Γαλλίας και της Ιωάννας των Βουρβόνων, κόρης του Πέτρου Α΄ δούκα του Μπουρμπόν· οι γονείς της ήταν ήταν εξαδέλφια. Αδέλφια της ήταν ο Κάρολος ΣΤ΄ της Γαλλίας και ο Λουδοβίκος δούκας της Ορλεάνης. Η μητέρα της απεβίωσε όταν γεννήθηκε η Αικατερίνη. Ο πατέρας της, βαθιά λυπημένος για την απώλεια της συζύγου του, απεβίωσε δύο έτη μετά.
Data Encryption Standard
Η ανάμειξη της NSA στον σχεδιασμό
Η Επιτροπή Αντικατασκοπείας της Γερουσίας των ΗΠΑ (United States Senate Select Committee on Intelligence) αναθεώρησε τις ενέργειες της NSA, ώστε να καθορίσει εάν υπήρξε οποιαδήποτε ανάρμοστη συμμετοχή. Στην αταξινόμητη περίληψη των συμπερασμάτων της, που δημοσιεύθηκε το 1978, η Επιτροπή έγραψε:
Αικατερίνη της Γαλλίας (1378-1388)
Βιογραφία
Ο αδελφός της, ο Κάρολος ανήλθε στον θρόνο της Γαλλίας το 1380, όταν η Αικατερίνη ήταν μόλις δύο ετών. Κατά τη διάρκεια της βασιλείας του, ο Κάρολος ΣΤ΄ υπέφερε από παράνοια, που είχε κληρονομήσει από τη μητέρα του.